  Майя Бывальцева Туннэ, 19-тӥ куартолэзе, Александр Бречалов куарусёнэ Удмуртилы тӧроез быръёнъёсы «Единая Россия» партилэсь пыриськыны дась луэмзэ шараяз. Озьы ик со партилэн нырысь-валысь куара сётоназ пыриськемез сярысь вераз. Удмурт Элькунлы тӧроез быръёнъёсы пыриськыны мон дась. Ми со сярысь «Единая Россиялэн» Валтӥсь кенешысьтыз ужъюлтошъёсын но «Единая Россиялэн» Удмурт Элькунъя ёзэтысьтыз ужъюлтошъёсын вераськиськом. Мон дась, политсоветын сыӵе пумкылъян кутӥзы ке, «Единая Россияз» партиен та ласянь валче ужаны дась Удмуртилэн тӧроезлэсь ужзэ огдырлы быдэсъясь Александр Бречалов«Единая Россиялэн» Валтӥсь кенешезлэн секретарез Сергей Неверов, со туннэ Удмуртиын ужа, вераз, партия улосвыллы тӧроез быръёнъёсы мукет кандидатураосты но ӵектоз шуыса. «Партилэн нырысь-валысь куара сётонэз ортчоз». — вераз со. «Единая Россия» партиен валче ужан мон понна туж валамон», — валэктӥз Александр Бречалов но пусйиз, та интыуже сое Россилэн азьмуртэз Владимир Путин юнматӥз шуыса. «Ӵапак со партиез кылдытӥз, со партилы юрттӥз, азьмуртлэн дурбасьтэменыз но партия котькуд быръёнъёс азьын ужпумъёсты пусъем сяна, соосты сэрттэ-пертче но», — вераз элькун тӧролэсь ужзэ огдырлы быдэсъясь. Со дыре ик кивалтӥсь пусйиз, со Удмуртиысь мукет партиосын но, нырысь ик Кун Кенеше ортчемъёсыныз, валче ужаны дась. Чакланъёсъя, вань калыкен быръёнъёс 10-тӥ куарусёнэ ортчозы. Тодэ вайытом, 4-тӥ оштолэзе Россилэн азьмуртэз Владимир Путин улосвыл кивалтӥсез оскон ышемен валче ужысьтыз мозмытӥз. Солы пумит уголовной уж ӝутэмын. Со нуналэ ик Удмуртилэн тӧроезлэсь ужзэ огдырлы быдэсъясе Александр Бречалов юнматэмын вал. Тегъёс: быръёнъёс Удмуртия АлександрБречалов  